 Habdhisku waa koox xubno ah oo isku urursan qabtana shaqo guud oo ka dhaxaysa, oo ka mid ah shaqooyinka lagama maarmaanka ah ee jidhka, tusaale ahaan, habdhiska dareenwadka oo ay shaqadiisu tahay in uu noolaha la socodsiiyo waxa ka dhacaya gudihiisa iyo dibaddiisaba, iyo habdhiska dheefshiidka oo dheefshiida burburiya cuntada si dhiiggu uu u qaado, iyo habdhiska neefsashada oo oksijiinta gaadhsiiya unugyada jidhka, kana soo saara kaarboon laba-oksaaydhka. 